S t a n o v i s k o
	         hlavného kontrolóra k návrhu rozpočtu Mesta Žilina na rok 2007

	Predložený návrh rozpočtu na rok 2007  je spracovaný podľa ustanovení zákona 
číslo  583/2004 Z.z. o rozpočtových pravidlách územnej samosprávy, zákona číslo 564/2004 Z.z. o rozpočtovom určení výnosu dane z príjmov územnej samosprávy, zákon číslo 668/2004 Z.z., Nariadenie vlády   SR   z  1.12.2004  o   rozdeľovaní výnosu dane z príjmov územnej samosprávy a zákona číslo   582/2004   Z.z.  o miestnych daniach a miestnych poplatkoch.

	Zákon o štátnom rozpočte bol schválený dňa 12.12.2006 a nadobudol účinnosť 1.1.2007.  Výška  účelových   dotácií  bude spresnená  na základe rozpisových listov  z príslušných ministerstiev podľa Zákona o štátnom rozpočte na rok 2007.

	Návrh rozpočtu Mesta  Žilina rok 2007,   ktorý   bude  predložený na schválenie Mestskému zastupiteľstvu v Žiline je navrhnutý ako vyrovnaný, pričom celkové príjmy a výdavky sú vo výške

                                                       1 239  904  tis.  Sk

	Jednotlivé položky príjmov a výdavkov sú podrobne rozpísané v Správe k návrhu rozpočtu Mesta Žilina na rok2007 a v  tabuľkovej časti.

	Do rozpočtu  Mesta  Žilina rok 2007 nie sú zahrnuté do výdavkovej časti rozpočtu výdavky vyplývajúce z neuhradených faktúr za práce vykonané v roku 2006 a neuhradené k 31.12.2006 z dôvodu nedostatku finančných prostriedkov. Taktiež z dôvodu nedostatku finančných zdrojov v roku 2007 je pozastavená výstavba mnohých rozvojových programov.

	V prípade zvýšeného napĺňania rozpočtových príjmov, prípadne získania iných zdrojov financovania,  ako  aj  výšky dotácií  vyplývajúcej  z  rozpisových listov, bude toto riešené zmenou rozpočtu.  Táto zmena bude predložená   Mestskému zastupiteľstvu  v  Žiline na schválenie.

		         		  Na základe predložených podkladov

                                            		   d o p o r u č u j e m

                                                 	    s c h v á l i ť 

				návrh rozpočtu Mesta Žilina na rok 2007.

Návrh rozpočtu Mesta Žilina na roky 2008 a 2009 je len informatívny a nie je predmetom 
        schvaľovania.		

 
	
                                                                                                          Ing. Jozef   P á l f y
                                                                                                hlavný kontrolór Mesta Žilina

	V Žiline dňa 7.2.2007